สวัสดีค่ะ หนูอายุ12ปีค่ะ ประจำเดือนครั้งแรกมาเมื่อเดือนพฤษภาคม2559ค่ะ แต่พอมาเดือนมิถุนายนประจำเดือนไม่มาเลยค่ะ จนถึงตอนนี้เดือนกรกฎาคม ก้ยังไม่มีวี่แววว่าจะมาเลยค่ะ หนูไม่เคยมีเพศสัมพันธ์เลยค่ะ สาเหตุเกิดจากอะไรคะ หนุอยากรุ้ค่ะ หนูเครียดมากเลยค่ะ นั่งคิดทุกวันค่ะ😢
สวัสดีค่ะ หากเพิ่งมีประจำเดือนมาครั้งแรกเมื่อเดือน พ.ค. 2562 (หรือ 2559?) และหลังจากนั้น ประจำเดือนยังไม่มา หากไม่เคยมีเพศสัมพันธ์ ก็น่าจะเกิดจากการที่รังไข่ทำงานผลิตฮอร์โมนยังไม่สมบูรณ์ได้ ไม่ได้ถือว่าอันตรายอะไร แนะนำควรรอดูประจำเดือนไปก่อนค่ะ หากครบ 6 เดือน ประจำเดือนยังไม่มา ก็ควรไปพบแพทย์เพื่อตรวจว่ามีสาเหตุอื่นๆ หรือไม่ เช่น มีภาวะถุงน้ำจำนวนมากในรังไข (PCOS) มีภาวะไทรอยด์ฮอร์โมนผิดปกติ เป็นต้น หากไม่ได้มีความผิดปกติอะไร แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ